Anton Hasari

Anton Hasari (26. elokuuta 1879 Viipuri – 29. tammikuuta 1947) oli suomalainen rakennusmestari.Rakennusmestari Anton Hasari 60-vuotias, Helsingin Sanomat, 26.08.1939, nro 228, s. 6, Kansalliskirjaston digitaaliset aineistot. Viitattu 18.08.2024Geni.com : Kuva Anton Hasarin hautakivestäRakennusmestari Anton Hasari 60-vuotias 26.8.1939, Rakennustaito : Suomen rakennusmestariliiton ammattilehti, 18.08.1939, nro 17, s. 25, Kansalliskirjaston digitaaliset aineistot. Viitattu 18.08.202450 vuotta, Uusi Suomi, 26.08.1929, nro 229, s. 2, Kansalliskirjaston digitaaliset aineistot. Viitattu 18.08.2024 Anton Hasari sai päästötodistuksen Helsingin teollisuuskoulun huone- sekä tie- ja vesirakennusosastoilta vuonna 1910. Hän opiskeli englanninkieltä, matematiikkaa ja rakennusoppia Valparaison yliopistossa Yhdysvalloissa 1907–1908 ja teki Suomen Rakennusmestariliiton stipendiaattina opintomatkan Yhdysvaltoihin 1913–1914 tutustuakseen insinöörien F. W. Taylorin, Gilbrethin ja Thompsonin luona tieteelliseen työnjohtoon. Matkalta palattuaan hän piti aiheesta rakennusmestarien kokouksissa useita esitelmiä ja julkaisi selostuksia alan ammattilehdissä. Hasari oli aluksi rakennusmestarina Lahdessa, sitten hankolaisen Oy Granitin Moskovan-osaston palveluksessa 1912–1916, insinööri Aleksanteri Huurin palveluksessa Pietarissa ja Virossa 1916–1917 ja Oy Constructorin palveluksessa Salon raakasokeritehtaalla. Hän toimi asunto-osakeyhtiöiden perustajana sekä yhdessä Arkkitehtitoimisto Frosterus & Gripenbergin kanssa rakensi 10 yhtiötaloa vuosina 1920–1928 toimien niissä työnvalvojana ja isännöitsijänä. Hän oli rakennustoimisto Hasari & Tshokkisen toinen omistaja. Hasari rakensi Suomen näyttelypaviljongin Antverpenin kansainväliseen näyttelyyn 1930. Vuonna 1935 hän rakensi Suomen näyttelypaviljongin Brysselin maailmannäyttelyyn.Suomen näyttelyrakennus Brysselin maailmannäyttelyssä, Arkkitehti, 01.02.1935, nro 2, s. 28, Kansalliskirjaston digitaaliset aineistot. Viitattu 18.08.2024Suomen paviljonki Antwerpenin näyttelyssä, Arkkitehti, 01.12.1930, nro 12, s. 28, Kansalliskirjaston digitaaliset aineistot. Viitattu 18.08.2024 Hasari oli Suomen Rakenmusmestariliiton hallituksen jäsenenä vuodesta 1924 alkaen ja oli liiton hallituksen II varapuheenjohtajana. Hän oli Rakennusmestarien Talo Oy:n puheenjohtajana vuodesta 1932. Suomen Rakennusmestariliiton Lahden osaston sihteerinä 1911 ja Helsingin osaston varapuheenjohtajana 1925–1932, toimi sen jälkeen puheenjohtajana sekä oli Helsingin osaston edustajana Rakennusteollisuuksien Keskusvaltuustossa. Hän kuului Vakuutus Oy Louhen ja Rakentajain Kustannus Oy:n johtokuntiin. Hasari oli Suomen Asuntohypoteekkipankin arviomiehenä Helsingissä pankin perustamisesta lähtien ja toimi asiantuntijana rakennustoimintaa koskevissa asioissa. Hasari piti luentoja omaa ammattialaansa koskevista asioista eri puolilla Suomea. Hän oli välimiesoikeuden jäsenenä sekä rakentajan että rakennuttajan edustajana ja välimiesoikeuden puheenjohtajana eri puolilla Suomea. Anton Hasari on haudattu Hietaniemen hautausmaalle.Hautahaku.fi : Hasari Anton == Julkaisuja == * Rakennustyöopas; kirj. Ilmari Mannisto, Toivo Lampinen, J. M. Mäkiö, Mooses Oksanen, Väinö Leivo, Anton Hasari, Juho L. Aalto. Suomen Rakennusmestariliitto 1951 == Lähteet == Luokka:Suomalaiset rakennusmestarit Luokka:Vuonna 1879 syntyneet Luokka:Vuonna 1947 kuolleet